Vetëvendosje thërret protestë kundër ideve për korrigjim të kufirit
Presidenti i Kosovës, Hashim Thaçi, ritheksoi të martën se korrigjimi i kufirit me Serbinë është rruga drejt paqes. Lëvizja Vetëvendosje paralajmëron protesta
Në Kosovë, presidenti Hashim Thaçi tha sot se korrigjimi i kufirit me Serbinë është i domosdoshëm për të zgjidhur mosmarrëveshjet në mënyre paqësore dhe jo me luftë. Deklaratat e tij pasojnë kundërshtimet e partive në pushtet dhe atyre në opozitë ndaj ideve të tilla. Lëvizja Vetëvendosje, e cila kundërshton idetë e presidentit Thaçi, paralajmëroi protestë më 29 shtator. Presidenti i Kosovës, Hashim Thaçi, tha të martën se korrigjimi i kufirit me Serbinë është i domosdoshëm për të zgjidhur mosmarrëveshjet në mënyre paqësore dhe jo me luftë. Ai i bëri këto komente në një konferencë për gazetarë, duke ju përgjigjur shqetësimeve të një dite më parë të kryeministrit Ramush Haradinaj, i cili tha se “korrigjimi i kufijve rrezikon kthimin në të kaluarën tragjike", ndërsa u bëri thirrje vendimmarrësve "të mos lejojnë që procesi ndërmjet Kosovës e Serbisë të shkojë në drejtimin e gabuar”. Kjo nuk është hera e parë që dy udhëheqësit e institucioneve të Kosovës përballen me deklarata të ndryshme që nga hapja e debatit për ndryshimin e kufijve si rrugë për arritjen e marrëveshjes ndërmjet Kosovës e Serbisë. Presidenti Thaçi tha se koha e luftërave ka përfunduar. tha ai. Presidenti Thaçi kritikoi edhe për siç tha përhapjen e dezinformatave se arritja e marrëveshjes Kosovë-Serbi, do të ndikojë në qëndrueshmërinë e rajonit. Ai tha se marrëveshja me Serbinë do të nënkuptonte më shumë paqe e qëndrueshmëri në rajon. tha ai. Ai tha se me arritjen e marrëveshjes, pritet që të ndryshohet edhe kushtetuta e vendit dhe ndryshimi i dokumentit të presidentit Martti Ahtisaari në bazë të të cilit është shpallur edhe pavarësia e Kosovës. Presidenti Thaçi tha se serbët e Kosovës do t’i kenë të drejtat por jo edhe të drejtën e vetos. tha presidenti Thaçi. Lëvizja Vetëvendosje, e cila kundërshton idetë e presidentit Thaçi, paralajmëroi të martën protestë më 29 shtator. Kryetari i kësaj lëvizjeje, Albin Kurti, tha se "asgjë më pak se shpëtimi i shtetit të Kosovës nuk është në pyetje. Ruajtja e integritetit territorial e institucional dhe mbrojtja e popullsisë dhe paqes në Kosovë, janë detyra jonë si qytetarë të republikës, si politikanë përfaqësues e si aktivistë politikë". "Pasi që na e rrudhën lirinë dhe demokracinë, institucionet dhe mirëqenien, duan të na e rrudhin edhe territorin dhe pavarësinë. Duan ta ndajnë Kosovën e ta copëtojnë edhe Kosovën Lindore. Pazaret e Thaçit me Vuçiçin nuk do t’i paguajmë ne. Sepse, një popull s’i nënshtrohet një njeriu", tha zoti Kurti.